《题西四明赵氏书院》
宋代·陈著

他乡久客不堪怀，风雨书窗又独来。
梦恶喜闻莺唤醒，归途羞见雁声囘。
望春山色今须好，年少时光老易催。
坎止流行天已定，揿髯一笑且衔杯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。